Αμίρ Χαντάντ

Ο Λοράν Αμίρ Χλιφά Χεντιντέρ Χαντάντ (εβραϊκά : לורן עמיר חליפה חדידר חדד, Παρίσι 20 Ιουνίου 1984), περισσότερο γνωστός ως Αμίρ Χαντάντ (εβραϊκά : עמיר חדד), ή απλά ως Αμίρ, είναι Γαλλο-Ισραηλινός τραγουδιστής και στιχουργός. Συμμετείχε στον ισραηλινό διαγωνισμό τραγουδιού Kokhav Nolad το 2006, κυκλοφόρησε το άλμπουμ Vayehi το 2011 και ήταν φιναλίστ στον γαλλικό διαγωνισμό The Voice: la plus belle voix ως μέλος της Ομάδας Jenifer κατακτώντας την τρίτη θέση. Εκπροσώπησε τη Γαλλία στον Διαγωνισμό Τραγουδιού της Γιουροβίζιον το 2016 με το τραγούδι "J'ai cherché", όπου κατέκτησε την έκτη θέση.

 Βιογραφία 
Ο Χαντάντ γεννήθηκε στο Παρίσι. Οι γονείς του είναι Ιουδαίοι από την Τυνησία και το Μαρόκο. Μεγάλωσε στο Σαρσέλ, στο Βαλ ντ'Ουάζ, και μετανάστευσε στο Ισραήλ το 1992 σε ηλικία 8 ετών, όπου εγκαταστάθηκε στη Χερτσλιγιά, βόρεια του Τελ Αβίβ. Ως παιδί, τραγουδούσε στη συναγωγή και σε αρκετές κοινωνικές εκδηλώσεις.

Ο Αμίρ γεννήθηκε με απώλεια ακοής σε ποσοστό 50% και ακούει μόνο από το αριστερό αυτί.

 Καριέρα 

 2006-13: Kokhav Nolad & Vayehi 
Απέκτησε φήμη το 2006 με τη συμμετοχή του στην 4η σεζόν του ισραηλινού διαγωνισμού τραγουδιού Kokhav Nolad (εβραϊκά : כוכב נולד, αγγλικά : A Star is Born), την ισραηλινή εκδοχή του Pop Idol που πραγματοποιήθηκε από τον Μάιο μέχρι τον Σεπτέμβριο του 2006. Ήταν ο πρώτος υποψήφιος που τραγούδησε κυρίως γαλλικά τραγούδια στις οντισιόν.

Η 4η σεζόν του Kokhav Nolad ανέδειξε νικητή τον Jacko Eisenberg. Παρόλο που δεν κέρδισε, ο Χαντάντ ολοκλήρωσε την υποχρεωτική στράτευση στις Ένοπλες Δυνάμεις του Ισραήλ και συνέχισε τις σπουδές του στην οδοντιατρική στο Hebrew University of Jerusalem από όπου αποφοίτησε το 2012. Το τραγούδι "Kache limtso milim", η εβραϊκή έκδοση της επιτυχίας του Patrick Bruel "J'te l'dis quand même", κυκλοφόρησε παράλληλα με το βίντεο-κλιπ. Ο Bruel αγάπησε τόσο πολύ την ερμηνεία του Χαντάντ ώστε τον προσκάλεσε να τραγουδήσει μαζί του σε μια μεγάλη εκδήλωση στο Raanana Park στις 23 Μαΐου 2008 μπροστά από 8000 θεατές. Το τραγούδησε ξανά το 2013, κατά τη διάρκεια ενός γκαλά στο Anaelle Ledoroth στο Παρίσι στις 27 Μαΐου 2013.

Το 2011, ο Χαντάντ κυκλοφόρησε το πρώτο του άλμπουμ Vayehi στο οποίο οι στίχοι είναι του ίδιου και του Όμρι Ντάγκαν κατά τα χρόνια που ο Χαντάντ ήταν φοιτητής. Το άλμπουμ περιλάμβανε την ήδη δημοφιλή έκδοση του "Kache limtso milim". Διασκεύασε την επιτυχία του 1990 "Désenchantée" της Γαλλίδας καλλιτέχνιδας Μυλέν Φαρμέρ. Η παραγωγή αυτού του άλμπουμ έγινε από τον Ισραηλινό παραγωγό Όφερ Νισίμ. Στο μεταξύ, ο Χαντάντ κηνύγησε το πάθος του στη μουσική.

Ο Χαντάντ υπέγραψε συμβόλαιο με μια γαλλική δισκογραφική εταιρεία και δημιούργησε μια συνεργασία με τη Γαλλία, την Ελβετία, τις Ηνωμένες Πολιτείες και τη Βραζιλία παράλληλα με την καριέρα του στο Ισραήλ. Συνεργάστηκε με πλήθος καλλιτεχνών, συμπεριλαμβανομένων των Shlomi Shabat, Haim Moshe, Dudu Aharon, Gad Elbaz και Eyal Golan.

 2014-15: The Voice: la plus belle voix 
Το 2014 συμμετείχε στην τρίτη σεζόν του γαλλικού The Voice: la plus belle voix το οποίο μεταδόθηκε στο TF1 από τις 11 Ιανουαρίου 2014 μέχρι τις 10 Μαΐου 2014. Στις blind auditions, ο Χαντάντ τραγούδησε το "Candle in the Wind" του Έλτον Τζον και όλοι οι κριτές Γκαρού, Μικά, Ζενιφέρ και Φλοράν Πανί γύρισαν τις καρέκλες τους. Ο Χαντάντ επέλεξε να είναι με την ομάδα της Ζενιφέρ. Έφτασε μέχρι τον τελικό όπου κατέλαβε την τρίτη θέση.

 Ερμηνείες 
ΣυμμετείχεΤραγούδιΤραγουδιστήςΑποτέλεσμαBlind audition"Candle in the Wind"Elton JohnΟμάδα JeniferMusical battle"Radioactive"(against François Lachance)Imagine DragonsWon BattleL'épreuve ultime 1"Né en 17 à LeidenstadtFredericks Goldman JonesSaved by coachLive 1"Counting Stars"OneRepublicSaved by the public voteLive 3"Lucie"Pascal ObispoSaved by the public voteLive 4"Just the Way You Are"Bruno MarsSaved by the public voteΗμιτελικός"Comme un fils"CorneilleQualified for the finalΤελικός"All of Me"John LegendΤρίτη θέση"La voix des sages" (duet with original singer Noah)Yannick Noah"Si seulement je pouvais lui manquer" (duet with coach Jenifer)Calogero

 Προσωπική ζωή 
Στις 7 Ιουλίου 2014, ο Χαντάντ παντρεύτηκε τη Λιτάλ στο Ισραήλ.

 Φιλανθρωπία 
Ο Χαντάντ είναι μέλος της εκστρατείας Les Enfoirés από το 2017.

 Δισκογραφία 
 Vayehi (2011)
 Au cœur de moi (2016)
 Addictions (2017)

 Βραβεία και υποψηφιότητες 
ΈτοςΒραβείοΚατηγορίαΑποτέλεσμα2016NRJ Music AwardsFrancophone Breakthrough of the YearΝίκηFrancophone Song of the Year ("J'ai cherché")MTV Europe Music AwardsBest French Act2017NRJ Music AwardsFrancophone Duo/Group of the Year (with OneRepublic)ΥποψηφιότηταFrancophone Song of the Year ("On dirait")ΝίκηMTV Europe Music AwardsBest French Act

Παραπομπές

Εξωτερικοί σύνδεσμοι

 Επίσημη ιστοσελίδα

Κατηγορία:Ισραηλινοί τραγουδιστές
Κατηγορία:Γάλλοι τραγουδιστές
Κατηγορία:Συμμετέχοντες στο διαγωνισμό τραγουδιού Eurovision με τη Γαλλία
Κατηγορία:Διαγωνισμός Τραγουδιού Eurovision 2016
Κατηγορία:Συμμετέχοντες στη Eurovision